## Uredba o podmirivanju dospjelih neizmirenih obveza prema inozemnim kreditorima

### NN 86/1994 (29.11.1994.), Uredba o podmirivanju dospjelih neizmirenih obveza prema inozemnim kreditorima

# VLADA REPUBLIKE HRVATSKE

Na temelju članka 1 stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske (Narodne novine, broj 79/94), Vlada Republike
Hrvatske je na sjednici održanoj 28. studenoga 1994. donijela

## UREDBU

### O PODMIRIVANJU DOSPJELIH NEIZMIRENIH OBVEZA PREMA INOZEMNIM KREDITORIMA

Članak 1.

Ovom Uredbom uređuje se plačanje dospjelih a neizmirenih
obveza po inozemnom dugu, koji su dužni podmiriti dužnici iz Republike
Hrvatske.

Članak 2.

Dužnicima iz Republike Hrvatske u smislu ove Uredbe smatraju se pravne
osobe koje su izravno zaključile ugovore s inozemnim vjerovnicima
za svoj račun ili za račun krajnjeg korisnika iz Republike
Hrvatske bez obzira na kasnije dužničko-vjerovničke odnose
nastale tijekom konsolidacije duga.

Članak 3.

Dužnici iz Republike Hrvatske dužni su platiti:

- dospjele neizmirene kamate po kreditima korisnika iz Republike Hrvatske
zaključenim do 2. prosinca 1982. i osiguranim od vladinih agencija
zemalja članica "Paris Cluba" ;

- dospjele neizmirene kamate po kreditima korisnika iz Republike Hrvatske
zaključenim s vladama zemalja članica "Paris Cluba"
1984., 1985., 1986. i 1988.;

- dospjele neizmirene kamate i glavnice po kreditima korisnika iz Republike
Hrvatske zaključenim poslije 2. prosinca 1982 godine i osiguranim
od vladinih agencija zemaIja članica "Paris Cluba" Dospjele
neizmirene obveze iz stavka 1. ovoga članka dužnici će podmiriti
najkasnije do 31 prosinca 1994. godine.

Članak 4.

Dužnici iz Republike Hrvatske po osnovi kreditnih zaduženja u inozemstvu
dužni su: - deponirati kod Narodne banke Hrvatske sredstva na ime dospjelih
neizmirenih kamata temeljem Novog financijskog sporazuma potpisanog 1988.,
kojim je reprogramiran dug prema komercijalnim bankama; - deponirati kod
Narodne banke Hrvatske sredstva na ime dospjelih neizmirenih kamata i glavnice
temeljem Sporazuma o trgovinskoj i depozitnoj olakšici. Sredstva iz stavka
1. ovoga članka dužnici du dužni deponirati do 30 lipnja 1995. godine
i to u 8 (osam) mjesečnih, približno jednakih iznosa, počevši
od studenoga mjeseca 1994. godine.

Članak 5.

Deponirana sredstva iz članka 4. ove Uredbe ostaju u depozitu
kod Narodne banke Hrvatske do postizanja sporazuma s inozemnim vjerovnicima.
Sredstva se deponiraju na računu Narodne banke Hrvatske u valutama
plaćanja obveza. Narodna banka Hrvatske dužna je na deponirana sredstva
dužnika obračunati kamate u visini tržišne kamate na mjesečne
depozite u originalnoj valuti umanjene za 1%.

Članak 6.

Krajnji korisnici iz Republike Hrvatske po inozemnim kreditima zaključenim
od strane banaka izvan Republike Hrvatske i bivše Narodne banke Jugoslavije,
dužni su sredstva za izmirenje dospjelih neizmirenih obveza iz članka
3. i 4. ove Uredbe deponirati kod Narodne banke Hrvatske pod uvjetom i
na način iz stavka 2. članka 4. i članka 5. ove Uredbe.

Članak 7.

Dužnici iz članka 2. ove Uredbe dužni su od dana donošenja ove
Uredbe tekuća dospijeća kamata po kreditima zaključenim
s vladama zemalja članica "Paris Cluba" 1984., 1985.,
1986. i 1988. godine, tekuća dospiječa kamata po kreditima
zaključenim do 2. prosinca 1982. i osiguranim od vladinih agencija
zemalja članica "Paris Cluba", te tekuća dospijeća
glavnica i kamata po kreditima zaključenim poslije 2. prosinca 1982.
godine i osiguranim od vladinih agencija zemalja članica "Paris
Cluba", podmirivati u ugovorenim iznosima sukladno rokovima dospijeća.

Članak 8.

Dužnici iz Republike Hrvatske dužni su tekuća dospijeća
kamata temeljem Novog financijskog sporazuma deponirati kod Narodno banke
Hrvatske u skladu s rokovima dospijeća.

Članak 9.

Krajnji korisnici iz Republike Hrvatske po inozemni kreditima zaključenim
od strane banaka izvan Republike Hrvatske i bivše Narodne banke Jugoslavije,
dužni su od dana donošenja ove Uredbe sva sredstva za tekuća dospijća
po kreditima navedenim u člancima 7. i 8. ove Uredbe deponirati
kod Narodne banke Hrvatske pod uvjetima članka 5. ove Uredbe.

Članak 10.

Dužnici i krajnji korisnici po inozemnim kreditima obvezni su dospjele
neizmirene obveze, temeljem kamata glavnice, iskazati u bilanci.

Članak 11.

Dužnici i krajnji korisnici dužni su jedanput mjesečno izvješćivati
Narodnu banku Hrvatske o stanju dospjelih neizmirenih obveza po inozemnim
kreditima.

Članak 12.

Narodna banka Hrvatske pratit će provedbu ove Uredbe

Članak 13.

Dužnicima i krajnjim korisnicima koji ne izvršavaju obveze iz ove Uredbe,
Narodna banka Hrvatske neće registrirati nove kreditne poslove s
inozemstvom. Iznimno, Narodna banka Hrvatske može registrirati nove kreditne
poslove s inozemstvom za dužnike i krajnje korisnike iz stavka 1. ovoga
članka, ali tek uz pribavljeno odobrenje Ministarstva financija.

Članak 14.

Novčanom kaznom od 150.000 kuna kaznit će se za privredni
prijestup pravna osoba ako se ne pridržava odredbi ove Uredbe. Novčanom
kaznom u iznosu od 10.000 kuna kaznit će se za privredni prijestup
i odgovorna osoba u pravnoj osobi ako se ne pridržava odredbi iz ove Uredbe.

Članak 15.

Narodna banka Hrvatske donijet će naputak za provedbu ove Uredbe.

Članak 16.

Ova Uredba stupa na snagu danom objave u Narodnim novinama.

Klasa: 400-01/94-01/01

Urbroj: 5030105-94-1

Zagreb, 28. studenoga 1994.

Predsjednik

**Nikica VaIentić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 86/1994-1510